హెన్రీ డేవిడస్

హెన్రీ డేవిడ్స్ (జననం: 19 జనవరి 1980) దక్షిణాఫ్రికాకు చెందిన క్రికెటర్. ఇతను కుడిచేతి బ్యాట్స్‌మన్, కుడిచేతి మీడియం-ఫాస్ట్ బౌలర్‌గా ఉపయోగకరమైన ఆటగాడు. తన క్రికెట్ జీవితం బోలాండ్ క్రికెట్ జట్టుతో ప్రారంభించి, అనంతరం నషువా కేప్ కోబ్రాస్ జట్టుకు మారాడు.2009 ఛాంపియన్స్ లీగ్ ట్వెంటీ20 టోర్నమెంట్‌లో కేప్ కోబ్రాస్ తరఫున అద్భుత ప్రదర్శన చేశాడు. ఆ పోటీలో 137 పరుగులు సాధించి, స్ట్రైక్ రేట్ 110.48తో టాప్-టెన్ రన్ స్కోరర్లలో  స్థానం పొందాడు.  స్థానం పొందాడు. 2009 సీజన్ ముగిసిన తరువాత నషువా టైటాన్స్ జట్టుకు మారాడు. అక్కడ కూడా మంచి స్థాయిలో విజయాలు సాధించాడు. తరచుగా ఈస్టర్న్స్ అమేచ్యూర్ జట్టుకు ప్రాతినిధ్యం వహించాడు. 2012–13 సీజన్ ప్రారంభంలో నషువా టైటాన్స్ తొలి తరగతి జట్టు కెప్టెన్‌గా నియమితుడయ్యాడు.

2012 డిసెంబర్ 21న న్యూజిలాండ్‌పై ప్రారంభ మ్యాచ్‌లో దక్షిణాఫ్రికా టీ20 జట్టుకు తొలి సారిఅరంగేట్రం చేశాడు. తన రెండో మ్యాచ్‌లో 38 బంతుల్లో 55 పరుగులు చేశాడు. ఇతను ప్రతిభావంతుడైన, నిలకడ కలిగిన, దూకుడైన కుడిచేతి బ్యాట్స్‌మన్‌గా గుర్తింపు పొందాడు. భారతదేశంలో నిర్వహించిన ఛాంపియన్స్ లీగ్ టీ20 తొలి సీజన్‌లో కేప్ కోబ్రాస్ జట్టు అర్హత సాధించడంలో కీలక పాత్ర పోషించాడు. ఆ టోర్నమెంట్‌లో బెంగళూరు, హైదరాబాద్, ఢిల్లీ నగరాల్లో జరిగిన మ్యాచ్‌లలో పాల్గొన్నాడు.

2017 మే నెలలో క్రికెట్ సౌత్ ఆఫ్రికా వార్షిక అవార్డుల్లో లిస్ట్ ఏ క్రికెటర్ ఆఫ్ ది సీజన్‌గా ఎంపికయ్యాడు.  2017 ఆగస్టులో టీ20 గ్లోబల్ లీగ్ తొలి సీజన్‌కు స్టెల్లెన్‌బోష్ మోనార్క్స్ జట్టులో చోటు దక్కింది.  అయితే 2017 అక్టోబరులో క్రికెట్ సౌత్ ఆఫ్రికా టోర్నమెంట్‌ను తొలుత నవంబర్ 2018కు వాయిదా వేసి, తరువాత పూర్తిగా రద్దు చేసింది. 

2018 జూన్‌లో 2018–19 సీజన్‌కు టైటాన్స్ జట్టు స్క్వాడ్‌లో ఎంపికయ్యాడు.  2018 సెప్టెంబర్‌లో అబూదాబి టీ20 ట్రోఫీ కోసం టైటాన్స్ జట్టులో చోటు పొందాడు. 2018 అక్టోబర్‌లో  మజాన్సీ సూపర్ లీగ్ టీ20 టోర్నమెంట్ తొలి సీజన్‌కు పార్ల్ రాక్స్ జట్టులో అతనిని చేర్చారు.  2019 సెప్టెంబర్‌లో  2019 మజాన్సీ సూపర్ లీగ్  టోర్నమెంట్‌కు కూడా పార్ల్ రాక్స్ జట్టు సభ్యుడిగా ఎంపికయ్యాడు.

 సూచనలు 

 బాహ్య లింకులు 


వర్గం:దక్షిణాఫ్రికా టీ20 క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:1980 జననాలు
వర్గం:జీవిస్తున్న ప్రజలు